Wikispecies

Ti Wikispecies ket ti maysa nga online a proyekto a naibatay iti wiki a sinuportaran babaen ti Pundasion ti Wikimedia. Mangigandat daytoy nga agpartuat iti komprehensibo a nawaya a linaon a katologo iti amin a sebbangan; ti proyekto ket naiturong kadagiti, imbes nga iti kadawyan a publiko. Imbagbaga ni Jimmy Wales a dagiti editor ket saanda a nasken nga i-fax dagiti gradoda, ngem dagiti panangited ket nasken a mapasingkedan iti maysa a teknikal nga agbuybuya. Magun-od ti Wikispecies babaen ti GNU Free Documentation License ken ti CC BY-SA 3.0.

Nairugi idi Septiembre 2004, kadagiti biologo iti amin a paset iti lubong a maimbitaran nga agparawad, naindaklanen ti proyekto iti maysa batayan a mangbukel iti Linnaeano a taksonomia nga agraman kadagiti silpo dagiti artikulo iti Wikipedia kadagiti indibidual a sebbangan babaen idi Abril 2005.

 Pakasaritaan 
Inturturong ni Benedikt Mandl dagiti ganetget dagiti nadumaduma a tattao a nagkaykayat a mairaman iti proyekto ken kinontakda dagiti mabalin nga agsuporta idi nasapa a kalgaw ti 2004. Naipategan dagiti database ken nakontak dagiti administrador, adda met kadagita iti timmunos a mangited iti datosda para iti Wikispecies. Nangipalawag ni Mandl kadagiti dua a nangruna nga obra:
 Kitaen no kasano a maipresenta dagiti linaon ti data base—babaen ti panagsaludsod kadagiti eskperto, dagiti mabalin a saan a propesional nga agar-aramat ken ti panangiyasping dayta kadagiti adda metten a  database
 Kitaen no kasano iti panagaramid iti sopwer, no ania ti nasken a hardware ken no kasano a puonan—babaen ti panagsaludsod kadagiti eskperto, panagbiruk kadagiti kadua boluntario ken dagiti mabalin nga esponsor

Adu a natungtungan dagiti pagimbagan ken dagiti di pagimbagan babaen ti wikimedia-I mailing list. Nagbutos ti board dagiti direktor ti Pundasion ti Wikimedia babaen ti 4 iti 0 a nagparabor iti pannakaipatakder ti Wikispecies. Nairugi ti proyekto idi Agosto 2004 ken naibalayan iti species.wikimedia.org. Daytoy ket opisial a naitipon iti kabsat a proyekto ti Pundasion ti Wikimedia idi Septiembre 14, 2004.
 Idi Oktubre 10, 2006, nasurokan ti proyekto dagiti 75,000 nga artikulo.
 Idi Mayo 20, 2007, nasurokan ti proyekto dagiti 100,000 nga artikulo iti dagup a 5,495 dagiti nakarehistro nga agar-aramat.
 Idi Septiembre 8, 2008, nasurokan ti proyekto dagiti 150,000 nga artikulo iti dagup a 9,224 dagiti nakarehistro nga agar-aramat.
 Idi Oktubre 23, 2011, naabotan ti proyekto dagiti 300,000 nga artikulo.
 Idi Hunio 16, 2014, naabotan ti proyekto dagiti 400,000 nga artikulo.
 Idi Enero 7, 2017, naabotan ti proyekto dagiti 500,000 nga artikulo.
 Idi Oktubre 30, 2018, naabotan ti proyekto dagiti 600,000 anga artikulo, ken iti dagup a 1.12 a riwriw apampanid.Estadistika ti Wikispecies

Ti Wikispecies ket mangbukel kadagiti panid ti takson, ken maipatinayon pay dagiti panid a maipanggep kadagiti sinonimo, dagiti autoridad ti takson, dagiti pablaak a maipanggep iti taksonomia, ken dagiti patakder wenno dagiti repositorio nga agtengtenggel iti kita ti espesimen.Wikispecies psge types

 Dagiti annuroten 
Imbaldado ti Wikispecies ti lokal a panagikarga iti ladawan ken agkidkiddaw kadagiti agar-aramat nga agusar kadagiti ladawan manipud iti Wikimedia Commons. Saan nga agipalubos ti Wikispecies ti agusar iti linaon a saan a maitunos iti nawaya a lisensia.

 Kitaen pay 
 All Species Foundation
 Catalogue of Life
 Encyclopedia of Life
 Tree of Life Web Project
 List of online encyclopedias
 The Plant List

 Dagiti nagibasaran 

 Dagiti akinruar a silpo 
 Wikispecies, Ti nawaya a direktorio ti sebbangan a maurnos ti sino man
 Pagserrekan ti Komunidad
 The Wikispecies Charter

Kategoria:Botaniko a nomenklatura
Kategoria:Pilohenetika
Kategoria:Taksonomia (biolohia)
Kategoria:Dagiti proyekto ti Wikimedia